Ferovia Całalso-Pàdoa

La ferovia Calalso – Pàdoa a xe na ferovia secondaria italiana de propietà statae che la unise le Alpe, partendo da Całalso, co la Pianura Padana, a Padoa.

La linea feroviaria la xe xestia da Rete Ferroviaria Italiana che la cualifega cofà conplementare.

Al servisio feroviario pasejeri rejonai e de longa percorensa al gnen fata da Trenitalia. inte el orarjo de servisio, e par motivi storeghi e gestionai, la linea la xe inseria inte el steso cuadro de la Montebeluna-Treviso.

 Storja 
La linea feroviarja tra Pàdova e Całalso ła xe al fruto de la realixasion de cuatro projeti diversi nasesti inte el periodo che al nda dal 1877 al 1914:

 la Basan – Padova;
 la Belun–Feltre–Treviso;
 la Montebeluna–Canpo San Piero;
 la Całalso-Belun.

El toco tra Padova e Canpo San Piero el xe stato fato da la Società veneta par Inprese e Costrusion Publeghe inte el anbito de la costrusion de la linea consorsial tra Basan e al caologo padovan. El toco in cuestion el xe stato finansià da la Provincia de Pàdova e el xe stato verto al 11 de otobre 1877.

 Rotabili doperadi 
Inte la linea ze stato doperà treni tiradi da locomotive a vapor. In partegolar el xe da mansonar i grupi 530 e 740.
Dal secondo dopoguera serti treni pasejeri i xe stati fati co automotore, cofà par esenpio le ALn772, le ALn448 (par la "Frecia de le Dolomiti", le ALn773 co i so rimorchi Ln664. I treni a basa frecuentasion deso i gnen fati co on numero intrà 1 e 5 ALn668 o, cualche olta, co on"Minueto".
I treni pì frecuentadi i xe stati tiradi da D341, po' sostituide da D.343, cuindi D.345 e par fenir, da la seconda metà de i ani '90, da le D.445.
Al servisio merci su cuela parte de la linea che no ła xe eletrifegada el xe stato fato infin a la metà de i ani '90. Ła ùltema axienda a doparar sto sistema de trasporto ła xe stada la cartiera de Santa Jostina. La trasion ła ghe xe stada fidada a locomotive a vapor infin almanco a la fin de i ani '60, podopo a le D.445.

 Altre informasion 
 Del 1965 inte el toco arente a Feltre e inte el toco tra Belun e Całalso łe xe state girade on poche de sene del film "Il colonnello Von Ryan" de Mark Robson co Frank Sinatra, Raffaella Carrà, Trevor Howard, Adolfo Celui; tra de le sene cadorine pì famoxe le ùlteme faxi del film fate inte el ponte sol Boite e inte la galeria "Cidolo" inte el comune de Peraroło.

 Voxe corełade
 Ferovie italiane
 Ferovie vènete

 Notasion 

 Bibliografia 
 Marina Delli Colli, La Padova-Calalxo, in Voci della rotaia, Roma 1978.
  ISBN 88-900979-6-5.

 Altri projeti 

 Linganbi foresti 

 Sito TreniBelluno

Categoria:Lìnee feroviàrie in Vèneto